CELEX: 62008TN0467
Language: el
Date: 2008-10-17 00:00:00
Title: Υπόθεση T-467/08: Προσφυγή της 17ης Οκτωβρίου 2008 — ISDIN κατά ΓΕΕΑ — Pfizer (ISDIN)

10.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 6/36
            
         Προσφυγή της 17ης Οκτωβρίου 2008 — ISDIN κατά ΓΕΕΑ — Pfizer (ISDIN)
   (Υπόθεση T-467/08)
   (2009/C 6/73)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Isdin, SA (Βαρκελώνη, Ισπανία) (εκπρόσωπος: M. Esteve Sanz, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Pfizer Ltd (Sandwich, Ηνωμένο Βασίλειο)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 4ης Ιουλίου 2008, στην υπόθεση R 1031/2007-1· και
            
         
               —
            
            
               να καταδικάσει το καθού και, εφόσον συντρέχει περίπτωση, τον αντίδικο ενώπιον του τμήματος προσφυγών στα δικαστικά έξοδα, συμπεριλαμβανομένων των εξόδων της διαδικασίας ενώπιον του τμήματος προσφυγών.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα
   
      Κοινοτικό σήμα προς καταχώριση: Εικονιστικό σήμα «ISDIN» για προϊόντα των κλάσεων 3 και 5 — αίτηση καταχωρίσεως υπ' αριθ. 3 288 339
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Ο αντίδικος ενώπιον του τμήματος προσφυγών
   
      Αντιταχθέν δικαίωμα επί σήματος ή σημείου: Καταχώριση υπ' αριθ. 64 939 στην Ιρλανδία του λεκτικού σήματος «ISTIN» για προϊόντα της κλάσης 5· καταχώριση υπ' αριθ. 824978 στο Ηνωμένο Βασίλειο του λεκτικού σήματος «ISTIN» για προϊόντα της κλάσης 5
   
      Απόφαση του τμήματος ανακοπών: Εν μέρει αποδοχή της ανακοπής
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94 του Συμβουλίου, κατά το μέτρο που το τμήμα προσφυγών υπέπεσε σε πλάνη καθόσον διαπίστωσε ότι τα οικεία σήματα είναι παρόμοια, ότι τα επίμαχα προϊόντα ήσαν σε ελάχιστο βαθμό παρόμοια και ότι υπάρχει κίνδυνος συγχύσεως μεταξύ των οικείων σημάτων.